Държавен вестник, бр. 61, 2012 г., стр. 13

БРОЙ  61	
Д Ъ Р Ж А В Е Н  В Е С Т Н И К 	
СТР.  13  
(е) Одит от страна на Глобалния фонд. Гло­
балният фонд си запазва правото самостоятелно 
или чрез посредник (като използва средства 
от безвъзмездната помощ или други налични 
ресурси за тази цел) да извърши одитите, изис­
квани по това Споразумение, и/или да направи 
финансов преглед, разследващ одит или оценка, 
или да предприеме други действия, които счита 
за необходими, за да осигури отчетността на 
средствата по безвъзмездната помощ от страна 
на Главния получател и Подполучателите.
(ж) Право на достъп. Главният получател 
позволява и осигурява всички трети страни да 
позволят на упълномощени представители на 
Глобалния фонд, включително на Офиса на 
Генералния инспектор, негови посредници или 
друго трето лице, упълномощено от Глобалния 
фонд, неограничен достъп по всяко време до: 
(i) Счетоводните книги и документация по 
Програмата или друга документация, отнася­
щи се до Програмата, които се съхраняват от 
Главния получател; (ii) помещенията на Глав­
ния получател или Подполучател, където се 
съхраняват Счетоводни книги и документация 
по Програмата, или дейности по Програмата се 
извършват или са били извършвани; (iii) други 
обекти, където се държи документация, свърза­
на с Програмата, или дейности по Програмата 
се извършват или са били извършвани; и (iv)
целия персонал на Главния получател и/или 
Подполучатели на средства от безвъзмездната 
помощ. Главният получател осигурява неговите 
споразумения с Подполучатели да включват 
права на неограничен достъп на Глобалния фонд 
по този параграф. За да се изключи съмнение 
за злоупотреба, отказът да бъде предоставено 
право на неограничен достъп, описано в този 
параграф, включително, но не само, отказът 
да бъде предоставен неограничен достъп на 
Офиса на Генералния инспектор представлява 
нарушение на настоящото Споразумение. 
(з) Уведомление. Главният получател уведо­
мява своевременно Глобалния фонд в писмена 
форма за одит или разследваща проверка, 
свързана с дейностите на Главния получател 
или на Подполучател.
Член 14. Подполучатели
Съгласно настоящото Споразумение Главни­
ят получател може периодично да предоставя 
средства от безвъзмездната помощ на други 
инстанции или да извършва преки плащания 
на трети лица от името на други организации 
за извършване на дейности по Програмата 
(„Подполучатели“) при условие, че Главният 
получател:
(а) оценява капацитета на всеки Подполуча­
тел да изпълнява дейности по Програмата и да 
се отчита по тях, предоставя така направените 
оценки на Глобалния фонд при поискване и 
избира всеки Подполучател въз основа на 
положителна оценка на капацитета на същия 
Подполучател да изпълнява дейности по Прог­
рамата, които са му възложени, по прозрачен 
и документиран начин;
(б) сключва Споразумение за предоставяне 
на безвъзмездна помощ с всеки Подполучател, 
което поражда задължения на Подполучателя 
към Главния получател, които са принципно 
еквивалентни на тези на Главния получател по 
това Споразумение и които са разработени с 
цел да улеснят спазването от страна на Главния 
получател на условията на това Споразумение; 
тези задължения включват, но не се ограни­
чават само до изискването всеки Подполуча­
тел да използва средствата от безвъзмездната 
помощ единствено за целите на Програмата, 
но и да полага всички разумни усилия, за да 
гарантира, че средствата от безвъзмездната 
помощ не се използват за подстрекаване към 
насилие, подпомагане на терористи или свър­
зани с тероризма дейности, за пране на пари 
или за финансиране на организации, за които 
се знае, че подкрепят тероризма или участват 
в пране на пари;
(в) предоставя при поискване от Глобалния 
фонд копие от всяко Споразумение за предоста­
вяне на безвъзмездна помощ с Подполучател; и 
(г) поддържа и спазва система за мониторинг 
на работата на Подполучателите и осигурява 
редовна отчетност от тях съгласно това Спо­
разумение.
Член 15. Отчети за напредъка по Програ­
мата
(а) Предоставяне на отчети. Главният полу­
чател предоставя на Глобалния фонд отчетите, 
упоменати в алинея (б) от този член. Освен 
това Главният получател изпраща на Глобалния 
фонд такава информация и отчети в такива 
периоди, каквито Глобалният фонд може да 
изиска. Глобалният фонд може периодично 
да предоставя на Главния получател насоки 
чрез публикуване на информация на интернет 
страницата на Глобалния фонд или чрез писма 
по изпълнението относно приемливата честота, 
форма и съдържание на отчетите, изисквани 
по този член. Главният получател предоставя 
на НКК копие от всички отчети, които Глав­
ният получател подава до Глобалния фонд по 
този член.
(б) Периодични отчети. Главният получател 
отчита напредъка по целите на Програмата за 
съответния период, посочени в Анекс А към 
това Споразумение, не по-късно от 45 дни след 
края на всеки отчетен период, посочен в Анекс 
A. Главният получател подава периодични от­
чети във формуляра, определен в Анекс A. За 
съответния период Главният получател дава 
обяснения в отчета за всички несъответствия 
между планираните и реалните резултати и 
между планираните и реалните разходи.
(в) Използване на отчетите. Главният полу­
чател приема и се споразумява, че Глобалният 
фонд има право да публикува в своя публичен 
домейн отчетите, изцяло или частично, които 
са били представени от Главния получател на 
Глобалния фонд по силата на това Споразуме­